b'\n_START_ARTICLE_\nIntegrirana avtobusna linija \xc5\xa1t. 51 (Ljubljana)\n_START_SECTION_\nZgodovina\n_START_PARAGRAPH_\nPrebivalci Polhovega Gradca in ostalih naselij ob reki Grada\xc5\xa1\xc4\x8dici so po drugi svetovni vojni opu\xc5\xa1\xc4\x8dali delo na kmetijah. Vedno ve\xc4\x8d ljudi je odhajalo na delo v prestolnico, na katero so vsi ti kraji \xc5\xbee tako orientirani. V petdesetih letih so po tedaj \xc5\xa1e ve\xc4\x8dinoma makadamski cesti pri\xc4\x8deli obratovati avtobusi. Sprva je avtobus obratoval le nekajkrat dnevno, vozni red je bil prilagojen potrebam delavcev (tovarne so pri\xc4\x8dele z delom ve\xc4\x8dinoma ob 6.00, zaklju\xc4\x8dile pa ob 14.00). Ko pa so avtomobili postali dostopnej\xc5\xa1i, je veliko ljudi pri\xc4\x8delo uporabljati osebni prevoz, tudi po asfaltiranju regionalne ceste Dobrova - Polhov Gradec. V sedemdesetih letih so postala poceni \xc5\xa1e goriva, zato je upadlo \xc5\xa1tevilo potnikov. Po letu 1980 se je zaradi krize v Jugoslaviji stanje spremenilo, vedno ve\xc4\x8d ljudi je ponovno pri\xc4\x8delo uporabljati javni prevoz. Tedanji podjetji Viator in kasneje Integral pa nista bili pripravljeni na pove\xc4\x8dan promet. Primanjkovalo je avtobusov, zato so bili avtobusi ob konicah prepolni, pogoste so bile okvare, vozni red tudi ni bil prilagojen potrebam potnikov. Zato so prebivalci na zborih zahtevali popravke; nekateri so zahtevali na progo celo razporeditev zglobnih avtobusov. Najve\xc4\x8dja te\xc5\xbeava je bila dopoldanska luknja v voznem redu, saj med 7.40 in 12.00 ni bilo nobenega avtobusa proti Ljubljani. Ve\xc4\x8dinoma so vedno prevladali ekonomski razlogi, zato so se razmere le po\xc4\x8dasi za silo normalizirale. Po letu 1995 so asfaltirali obra\xc4\x8dali\xc5\xa1\xc4\x8de pred AP v Polhovem Gradcu, potniki pa so zaradi \xc4\x8dasovnih in cenovnih ugodnosti ponovno pri\xc4\x8deli mno\xc5\xbei\xc4\x8dneje uporabljati osebni prevoz. Marca 2000 so v Ljubljani spremenili potek proge, in sicer so zaradi podvajanja trase s progama iz \xc5\xa0entjo\xc5\xa1ta oz. Horjula avtobuse speljali preko Podsmreke, ki je tako kljub bli\xc5\xbeini Ljubljane \xc5\xa1ele tako pozno dobila javni prevoz._NEWLINE_\xc5\xa0tevilo potnikov na progi je vztrajno upadalo. Sprva so zaradi tega ukinili nedeljske vo\xc5\xbenje, ki so jih uporabljali zlasti izletniki, zatem pa so ukinili \xc5\xa1e sobotne popoldanske vo\xc5\xbenje. Zaradi tega se je javni prevoz za\xc4\x8del tudi dra\xc5\xbeiti in je postal popolnoma nekonkuren\xc4\x8den. _NEWLINE_Zaradi zapisanega so predstavniki MOL, podjetja LPP in Ob\xc4\x8dina Dobrova-Polhov Gradec leta 2012 pristopili k pogajanjem za integracijo linije v sistem ljubljanskega javnega potni\xc5\xa1kega prometa. _NEWLINE_V taki obliki je medkrajevna proga obratovala le \xc5\xa1e do marca 2013. Po tem datumu se je zni\xc5\xbeala cena vozovnic, pristojni pa upajo, da bo zaradi tega vedno ve\xc4\x8d ljudi pri\xc4\x8delo uporabljati javni prevoz. Pove\xc4\x8dala naj bi se tudi preto\xc4\x8dnost prometa na mestnih vpadnicah in zmanj\xc5\xa1ale emisije \xc5\xa1kodljivih delcev v ozra\xc4\x8dju. Delno je bil spremenjen vozni red, trasa linije pa ponovno vrnjena preko Kozarij, v centru mesta pa je bila trasa s Bleiweisove in Tivolske preusmerjena na A\xc5\xa1ker\xc4\x8devo in Slovensko cesto._NEWLINE_S 1. septembrom 2015 je po osrednjem delu Slovenske ceste, kateri je bil zaprt zaradi prenove, ponovno stekel avtobusni promet. Istega dne je bila linija 51, skupaj z linijami 3, 3B, 3G, 19B, 19I, 27, in 56, poskusno preusmerjena z osrednjega dela Slovenske ceste. Avtobusi tako z Tr\xc5\xbea\xc5\xa1ke ceste zavijejo na Bleiweisovo, Gosposvetsko in na Slovensko in pot nadaljujejo po redni trasi proti Be\xc5\xbeigradu. Kot razlog je bilo navedeno manj\xc5\xa1e \xc5\xa1tevilo prestopanj potnikov na osrednjem delu Slovenske in \xc5\xa1tevilo prepeljanih potnikov letno (ta zna\xc5\xa1a manj kot 2.000.000).\n_START_SECTION_\nTrasa\n_START_PARAGRAPH_\nTrg Osvobodilne fronte (avtobusna postaja) - Slovenska cesta - Gosposvetska cesta - Bleiweisova cesta - Tr\xc5\xbea\xc5\xa1ka cesta - Cesta na Klju\xc4\x8d - Cesta Dolomitskega odreda - cesta 641 - Dobrova - cesta 641 - \xc5\xa0ujica - cesta 641 - Gabrje - cesta 641 - \xc5\xbdirovnik - cesta 641 - Hrastenice - cesta 641 - Log - cesta 641 - Belica - cesta 641 - Dvor - cesta 641 - Srednja vas - AP Polhov Gradec.'